OpenLLM-France/wikimedia huggingface dataset:
# Argitxu Camus

    Artikulu hau historialari zuberotarrari buruzkoa da; beste esanahietarako, ikus «Camus».
Argitxu Camus Etxekopar (Donapaleu, 1980ko abenduaren 30a -) Euskal Herriko historialaria da, batez ere euskal diaspora ikertzen dabilena. Amikuzeko hiriburuan jaio arren, Onizepeko zuberotarra da.

## Biografia

Hiru ahizpa ditu: Anita, Arantxa (Maika Etxekopar lehengusina bezala Amaren Alabak taldeko kidea) eta Laida; Mixel Etxekoparren iloba da. Mauleko ikastolan ikasi zuen. Unibertsitate ikasketak (Historia eta Geografia) Pauen egin zituen eta Masterraren lehen urtea Parisen eman zuen, hango euskal jatorrikoez ikerketa egiten.; bigarren urtea Gasteizen eman zuen. 2004 eta 2009 artean Reno (Nevada, AEB) pasatu zituen Center for Basque Studiesen euskal diasporaz ikertzen.
Donibane Garaziko ikastolan irakasle dabil.

## Ikerketa lanak

* Parisko Eskual Etxea-La Maison Basque de Paris, Eusko Jaurlaritza, Gasteiz, 2003.
* The North American Basque Organizations (NABO), Incorporated. Ipar Amerikako euskal elkarteak. 1973-2007, Eusko Jaurlaritza, Gasteiz, 2002.

## Erreferentziak

* ↑ Camus deiturak okzitanieran (Camús) du jatorria; bigarrenaren grafia frantximanta Etchecopar da.
* ↑ Euskonews Gaztea.
* ↑ Lana interneten.

## Ikus, gainera

* Euskal diaspora
* Amaren Alabak

## Kanpo loturak

* Elkarrizketa, Argia, 2011ko maiatzaren 29a.
* Elkarrizketa. "Zuberera bazterreko hizkera bat da" Berria, 2021.03.17
* Datuak: Q12253926
# Argizaiola saria

Argizaiola saria 1992tik 2016ra, urtero, Gerediaga elkarteak Durangoko Azokaren karietara eskaini zuen, pertsona zein erakundeek euskararen eta euskal kulturaren alde egindako lanaren goraipatzeko. Ipar Euskal Herritarrak ere azaldu dira saridunen zerrendan, saria ukan dutenen zerrendan, atzematen dira besteak beste Maiatz aldizkaria eta Maiatz-en sortzailea eta zutabe nagusia Luzien Etxezaharreta (2007an), Libe Goñi (2009an), Anuntxi Arana (2014an) eta Patxika Erramuzpe (2016an).
2017. urtean saria emateari utzi zitzaion eta bere ordez sorkuntzari buruzko sari berri bat ematen da.

## Argizaiola saridunak

* 1992: Jon Bilbao
* 1993: Bernardo Estornes Lasa
* 1994: Eusko Ikaskuntza / Euskaltzaindia
* 1995: Koldo Larrañaga, Benito Ansola, Pio Caro Baroja, Fernando Larrukert, Nestor Basterretxea, Euskadiko Filmategia
* 1996: Antonio Zavala
* 1997: Bittor Kapanaga
* 1998: Juan Jose Agirre
* 1999: José María Jimeno Jurio
* 2000: Klaus Niebel
* 2001: Juan San Martin
* 2002: Labayru ikastegia
* 2003: Gerardo Bujanda
* 2004: Txillardegi
* 2005: Gotzon Garate
* 2006: Jakin
* 2007: Maiatz Elkartea
* 2008: Juan Zelaia
* 2009: Euskal Herriko andereñoak, euren ordezkari gisa Libe Goñi, Izaskun Gastesi, Begoña Aranguren, Izaskun Arrue eta Karmele Esnalek saria jaso zuten.
* 2010: Imanol Urbieta
* 2011: Iñaki Beobide
* 2012: Benito Lertxundi
* 2013: William Douglass
* 2014: Anuntxi Arana
* 2015: Durangoko Azokaren sortzaileak: Jose Luis Lizundia, Leopoldo Zugaza, Carmen Miranda, Maria Concepcion Astola, Maria Rosario Astola, Arrate Salazar, Koldo Alzibar eta Jesus Astigarraga, bai eta Jesus Maria Astola, Bixente Kapanaga, Julian Berriozabalgoitia eta Salvador Solaegi
* 2016: Euskal Kulturaren aldeko "inurri-lana" egin duen jendea. Pertsona horien guztien izenean: Kepa Mendia Landa (Araba), Justo Alberdi Artetxe (Bizkaia), Jaime Albillos Arnaiz (Gipuzkoa), Patxika Erramuzpe (Ipar Euskal Herria) eta Carmen Belaza (Nafarroa)
2017an saria emateari utzi zitzaion eta bere ordez sorkuntzari buruzko sari berri bat ematen da.

## Sarituak

* Merezimenduzko saridunak
* Libe Goñi (2019)
* Maiatz
* Anuntxi Arana
* Patxika Erramuzpe
* Izaskun Arrue
* Karmele Esnal
* Imanol Urbieta

## Erreferentziak

* 1 2 «Argizaiola sariak (1992-2016)» EKE (Noiz kontsultatua: 2023-08-30).
* ↑ «Sormen beka» durangokoazoka.eus (Noiz kontsultatua: 2023-08-30).

## Kanpo estekak

* Durangoko Azoka
* Gerediaga Elkartea
* Datuak: Q122097095
# Anzio

Anzio Italiako kostaldeko hiri bat da; Lazio eskualdean dago, Erromatik 53 km inguru hegoalderantz. 2004. urtean, 46.074 biztanle zeuden Anzion.
Gaur egun turismo-hiria da: badia ikusgarria daukate; eta ferryak eta ur-hegazkinak irteten dute Pontine, Palmarola eta Ventotene uharteetara. Kaligula eta Neron enperadoreen jaioterria izan zen. Bigarren Mundu Gerran Anzioko gudua gertatu zen, Aliatuak bertako hondartzetan lehorreratuta 1944. urtean.

## Mugakideak

Anziok honako udalerri hauekin egiten du muga:
Aprilia Ardea Nettuno

## Historia

Antium latineko izenez sortu zuten; volskoen hiriburua izan zen hari eta Antzinako Erromakoek K.a. 468. urtean eskuratu zuten arte. Hainbat herrialderen eta agintariren gatazkak izan ziren Anzio eskuratzeko(erromatarrak euren artean, kartagotarrak), baina Erromatik hurbil egotera, erromatar noble eta jauntxoen opor-leku hiri bihurtu zen: luxuzko villak eraiki zituzten, besteak beste.
Indusketak egin dira aztarna horiek aurkitzeko, eta beste batzuen artean hauek aurkitu dituzte: La Fanciulla di Anzio, Il Gladiatore Borghese (Louvren gordeta), eta Apollo del Belvedere.

## Kanpo estekak

* Datuak: Q241717
* Multimedia: Anzio / Q241717
# Anzin kantonamendua

Anzin kantonamendua Frantziako kantonamendu bat da. Nord departamenduan dago, Frantzia Garaia eskualdean. Guztira 6 udalerri ditu eta Anzin da bere hiriburua.

## Kanpo estekak

* Datuak: Q684331
# Anzhelika Sidorova

Anzhelika Aleksandrovna Sidorova (1991ko ekainaren 28a) errusiar pertika-jauzilaria da. Sidorovak urrezko domina irabazi zuen 2019ko Munduko Txapelketan eta zilarrezko domina 2020ko Udako Olinpiar Jokoetan. Gainera, zilarrezko domina lortu zuen 2014ko IAAFeko Munduko Pista Estaliko Txapelketan eta 2013ko Europako Atletismoko U23ko Txapelketan, eta brontzezko domin bat 2013ko Europako Atletismoko Pista Estaliko Txapelketan.
Sidorovaren marka pertsonala 5,01 m-koa da, 2021eko Zuricheko Diamante Ligako finalean ezarrita, munduko hiru emakume bakarrenetariko bat bihurtuz 5 metroak gaindituta aire librean.

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Pertika jauzia |
| Munduko txapelketak ||||
| Urtea | Lekua | Domina | Proba |
| 2019 | Doha Qatar | 01 ! | Pertika jauzia |
| Munduko txapelketak (Indoor) ||||
| Urtea | Lekua | Domina | Proba |
| 2014 | Sopot Polonia | 02 ! | Pertika jauzia |
| 2018 | Birmingham Erresuma Batua | 02 ! | Pertika jauzia |
| Europako txapelketak ||||
| Urtea | Lekua | Domina | Proba |
| 2014 | Zurich Suitza | 01 ! | Pertika jauzia |
| Europako txapelketak (Indoor) ||||
| Urtea | Lekua | Domina | Proba |
| 2013 | Göteborg Suedia | 03 ! | Pertika jauzia |
| 2015 | Praga Txekiar Errepublika | 01 ! | Pertika jauzia |
| 2019 | Glasgow Eskozia | 01 ! | Pertika jauzia |
| Kopa Kontinentala ||||
| Urtea | Lekua | Domina | Proba |
| 2018 | Ostrava Txekiar Errepublika | 01 ! | Pertika jauzia |

## Kanpo estekak

* Datuak: Q8048415
* Multimedia: Anzhelika Sidorova / Q8048415
# Anzo

Anzo (gaztelaniaz eta ofizialki, Anzó) Mena Haraneko herria da, Burgosko probintzian. Espainiako Estatistika Institutuaren arabera, 2022an 29 biztanle zituen.

## Kanpo estekak

* Datuak: Q122877941
# Anzing

Anzing Alemaniako udalerria da. Bavariako estatuan kokatuta dago, [[Ebersberg (barrutia)|Ebersberg]] barrutian. 2014an 3.894 biztanle zituen 16,18 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q522378
* Multimedia: Anzing / Q522378
# Anzhelika Terliuga

Anzhelika Alekseievna Terliuga, ukrainieraz Анжеліка Володимирівна Терлюга, (Odesa (Ukraina) 1992ko martxoaren 27a) karatean lehiatzen den kirolari ukrainiarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), zilarrezko domina irabazi zuen, kumite ≤55 kg modalitatean, Ivet Goranova bulgariarraren (urrezkoa) atzetik eta Bettina Plank austriarraren eta Wen Tzu-yun taiwandarraren aurretik (brontzezkoa elkarbanatuta) sailkatuz.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Kumite ≤55 kg, emakumezkoa |

## Erreferentziak

* ↑ Euskaltzaindia. (PDF) 163. arauaː Georgieraz eta armenieraz idatzitako izenak euskarara aldatzeko transkripzio-sistema. .
* ↑ «Anzhelika Terliuga» olympedia.org 2021-11-10ean begiratua(Ingelesez)
* ↑ «Anzhelika Alekseievna Terliuga» Olympics.com 2021-11-10ean begiratua (Gaztelaniaz)
* ↑ "Karatea, kumite ≤55 kg, emaitzak 2020" olympedia.org (Ingelesez)

## Kanpo estekak

* Datuak: Q53315956
* Multimedia: Anzhelika Terliuga / Q53315956
# Anzhou barrutia

Anzhou barrutia (txinera tradizionalez: 安州区) Txinako barruti bat da, Mianyang barruan. Azken zentsuaren arabera 366.802 biztanle zituen 1181.68 azaleran banatuta.

## Kanpo estekak

* Datuak: Q482365
* Multimedia: Anzhou District / Q482365
# Anzi

Anzi Italiako udalerri bat da. Potenzako probintzian kokatuta dago, Basilicata eskualdean. 1.524 biztanle ditu, 77,1 kilometro koadroko azaleran banatuta.

## Mugakideak

Anzik honako udalerri hauekin egiten du muga:
Abriola Brindisi Montagna Calvello Laurenzana Pignola Potenza Castelmezzano Trivigno

## Kanpo estekak

* Datuak: Q52513
* Multimedia: Anzi / Q52513
# Arkatz gainmarratzaile

Arkatz gainmarratzailea tinta fluoreszente duen errotuladore mota bat da, emandako testu baten zati garrantzitsuenak seinalatzeko erabiltzen dena. Ohikoenak horiak dira, baina laranja kolorekoa, berdea, urdina, arrosa eta morea ere badira. Kolore hauek piraninaz egiten dira horia kolorearen kasuan. Beste kolore batzuetarako, hala nola, rodamina bezalako substantzia desberdinak erabiltzen dira (6GD rodamina, B rodamina).

## Erreferentziak

* ↑ Ink compositions for use in highlighter markers and associated methods. .

## Kanpo estekak

* Datuak: Q559350
* Multimedia: Highlighters / Q559350
# Arkatz markatzaile

Arkatz markatzailea, errotuladorea (Heg.) edo feltro-luma (Ipar.) bolalumaren antzekoa den idazketarako tresna da. Barrualdean tinta dauka. Hainbat koloretako tintak erabiltzen dira arkatz markatzaileetan. Paperean eta beste hainbat materialetan idazteko erabiltzen dira.

## Erreferentziak

* ↑ «arkatz markatzaile - Elhuyar hiztegiak» hiztegiak.elhuyar.eus (Noiz kontsultatua: 2021-09-10).
* ↑ «stylo | dictionnaire électronique français-basque | Nola Erran» nolaerran.org (Noiz kontsultatua: 2021-09-10).

## Ikus, gainera

* Bolaluma

## Kanpo-estekak

* Datuak: Q493615
* Multimedia: Marker pens / Q493615
# Arkatzontzi

Arkatzontzia arkatzak, boligrafoak eta beste marrazteko edo idazteko tresna batzuk ordenatuta gordetzeko eta zenbait egoeratan azkar erabiltzeko eskuragarri mantentzeko ontzia da.

## Kanpo estekak

* Datuak: Q5492054
# Arkazieta parkea

Arkazieta parkea :
| Intxaurrondo, Donostia ||
| Herrialdea Lurraldea | Euskal Herria Gipuzkoa |
| Arkazieta parkea Arkazieta parkea Arkazieta parkea ||
| Koordenatuak: | 43°18′42.14″N 1°56′59.35″W﻿ / ﻿43.3117056°N 1.9498194°W﻿ / 43.3117056; -1.9498194 |
Arkazieta parkea Gipuzkoako Donostia hiriburuan dagoen parke bat da. Intxaurrondo auzoan dago, Galizia pasealekua, Buztintxulo kalea eta Otxoki pasealekuaren artean.

## Kanpo estekak

* Datuak: Q25474490
# Arkebek

Arkebek Alemaniako udalerria da. Schleswig-Holstein estatuan dago, [[Dithmarschen (barrutia)|Dithmarschen]] barrutian. 2014an 219 biztanle zituen 6,92 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q552527
* Multimedia: Arkebek / Q552527
# Arkelao

Arkelao izenak pertsonaia zenbaiti buruzkoa da:
* Arkelao, K.a. V. mendeko filosofo pluralista, Anaxagorasen ikasle zena;
* Arkelao Ktistes, I. mendean, Kapadoziako azken erregea izan zena.
# Arkaren Harria

Arkaren Harria, mendiaren bihotza ere deitua, Tolkienen legendariumean agertzen den fikziozko objektu bat da. Thrain I.ak Ereborren aurkitutako bitxi zuri bat da, Ereborreko erregeen altxor handienaren zati zena, baina han geratu zen Smaugek, nanoak, Eguzkiaren Hirugarren Aroko 2770ean kanporatu zituenean. Handik urte askora, Bilbo Zorrozabal Smaugen gordelekura sartu zenean, harria, nanoengandik ezkutatuz lapurtu zuen, eta Thorin II.ak berau setiatuta zuten Elfo eta Gizakiekin bakeak egin zitzan erabili zuen, eta gertatzeko zorian zegoen gudu bat eragozteko, Esgarotheko gizaki batzuk eta elfoek, Smaugen altxorraren zati bat eskatzen baitzuten, eta Thorinek, eskakizun horri uko egin zion. Ondoren, Thorinekin batera lurperatua izan zen.

## Kanpo estekak

* Datuak: Q3296261
# Ashgill

Ashgill, Eskoziako udalerri bat da, Hegoaldeko Lanarkshire konderrian.

## Kanpo estekak

* Datuak: Q4805029
* Multimedia: Ashgill / Q4805029
# Ashi aintzira

Ashi aintzira (japonieraz: 芦ノ湖, Ashi-no-ko) Japoniako krater aintzira bat da, Honshu uhartearen erdialdean dagoena, Kanagawa prefeturan. Gaur egun Fuji-Hakone-Izu Parke Nazionalaren barnean dago.
Hakone mendiaren galdara batean dago eta 6'9 km²-ko azalera du. Ur termal ugari ditu eta Fuji mendiaren ikuspegi itrzelak oso turistiko bihurtu dute. Aisialdirako itsasuntzi ugarik zeharkatzen dute aintzira, denetan ikusgarrienak antzinako gerra-belaontziak dira.
Hakoneko teleferikoari esker alboan dagoen Ōwakudani haranera joan daiteke.

## Ikus, gainera

* Fuji-Hakone-Izu Parke Nazionala

## Kanpo estekak

* Datuak: Q187053
* Multimedia: Lake Ashi / Q187053
# Ashford (Surrey)

Ashford, Ingalaterrako hego-ekialdean dagoen udalerri bat da, Surrey konderrian.
2011n 28.036 biztanle zituen.
* Datuak: Q725270
* Multimedia: Ashford, Surrey / Q725270
# Ashford (Wicklow konderria)

Ashford (irlanderaz: Áth na Fuinseoige) Irlandako udalerri bat da, Wicklow konderrian dagoena. 2011ko erroldaren arabera 1.449 biztanle zituen.

## Kanpo estekak

* Datuak: Q2085943
* Multimedia: Ashford, County Wicklow / Q2085943
# Ashford (Washington)

Ashford Ameriketako Estatu Batuetako erroldak esleitutako leku bat da. Pierce konderrian kokatuta dago, Washington estatuan. 303 biztanle ditu, 5,319685 kilometro koadroko azaleran banatuta.

## Ikus, gainera

* Pierce konderria

## Kanpo estekak

* Datuak: Q1508024
* Multimedia: Ashford, Washington / Q1508024
# Ashibusa

Ashibusa Cosmopterigidae familiako tximeleta genero bat da. Bere espezie tipoa Ashibusa jezoensis da.

## Espezieak

| Espeziea | Egoera |
| Ashibusa aculeata | daturik gabe |
| Ashibusa apicodonta | daturik gabe |
| Ashibusa biniprocessa | daturik gabe |
| Ashibusa clavativalvula | daturik gabe |
| Ashibusa dilatirotunda | daturik gabe |
| Ashibusa flavalba | daturik gabe |
| Ashibusa improjecta | daturik gabe |
| Ashibusa jezoensis | daturik gabe |
| Ashibusa lativalvula | daturik gabe |
| Ashibusa ledongensis | daturik gabe |
| Ashibusa longispina | daturik gabe |
| Ashibusa similativalvula | daturik gabe |
| Ashibusa sinensis | daturik gabe |
| Ashibusa subelliptica | daturik gabe |
| Ashibusa subfalcativalva | daturik gabe |

## Kanpo estekak

* Datuak: Q4805049
* Espezieak: Ashibusa
# Ashford (Connecticut)

Ashford Connecticuteko herri bat da. Windham konderrian kokatua dago. 2010ean 4.100 biztanle zituen, 100,47 kilometro koadrotan banatuta.

## Ikus, gainera

* Windham konderria

## Kanpo estekak

* Datuak: Q742016
* Multimedia: Ashford, Connecticut / Q742016
# Ashford (New York)

Ashford Ameriketako Estatu Batuetako inkorporatutako herri bat da. Cattaraugus konderrian kokatuta dago, New York estatuan. 1.961 biztanle ditu, 51,4 kilometro koadroko azaleran banatuta.

## Ikus, gainera

* Cattaraugus konderrian

## Kanpo estekak

* Datuak: Q3497506
* Multimedia: Ashford, New York / Q3497506
# Ashford gaztelua

Ashford gaztelua (ingelesez Ashford Castle) Irlandako Mayoko konderrian kokatzen den Cong udalerriko erdi aroko gaztelua da. Gaztelu hau Corrib aintziraren ertzean kokatzen da. De Burgo familia anglonormandarrak Connaughteko O'Connorstarrak garaitu ondoren 1228. urtean eraiki zuen.
1852an Benjamin Guinnessek berritu eta handitu zuen, bere semea zen Arthur Edward Guinnessek lakuko uharte baten titulua eskuratu zuelarik. 1945an Guinness familiak gaztelua saldu zuen.
Gaur egun gaztelua bost izarretako hotel bat da. Gaztelutik irten ohi den txalupa batek bidaiariei Corrib lakuan zehar txangoak egiteko aukera ematen du. 1952ko The Quiet Man filma Ashforden filmatua izan zen, bertan gazteluaren zati ugari eta aldameneko Cong herria agertzen direlarik.

## Kanpo estekak

* Ashford gaztelua eta hotelaren webgunea
* Datuak: Q725274
* Multimedia: Ashford Castle, County Mayo / Q725274
# Ashgrove (Moray)

Ashgrove, Eskoziako herri bat da, Moray eremu administratiboan.

## Kanpo estekak

* Datuak: Q4805031
# Arantza Illarramendi

Arantza Illarramendi Etxabe Euskal Herriko Unibertsitateko irakasle katedraduna da, Lengoaia eta Sistema Informatikoak sailean eta Informatika Fakultatean. EHUko Informatika Fakultateko dekanoa izan zen 2008tik 2011ra.
Espainiako Informatika Zientifikorako Elkarteak (SCIE) ematen duen "Urteko Informatikaria" saria jaso duen lehen emakumea izan da. 2010 urteko edizioko saria eman zioten datu-baseen eta datu-kudeaketaren arloetan egindako lanagatik.
Berak sortu zuen BDI ikerkuntza-taldeko arduraduna da gaur egun. Taldearen ikerlerroak hauek dira:
* Web semantikoa.
* Mugikorretarako aplikazioak.
* e-osasuna.
* Big data /Smart Data
Artikulu zientifiko ugari argitaratu ditu datu-baseen eta datu-kudeaketaren arloetan. Azpimarratu daiteke hau: OBSERVER: An Approach for Query Processing in Global Information Systems Based on Interoperation Across Pre-Existing Ontologies, Distributed and Parallel Databases aldizkarian argitaratutakoa.
BDI ikertaldetik sortutako SEBIEK izeneko spin-off enpresaren sustatzaileetako bat izan zen 2006an.

## Sariak eta errekonozimenduak

* 2005: SEBIEK enpresarentzat 1. saria Kutxak antolatutako Entrepenarientzako VI. Lehiaketan
* 2005: 1. saria TBerrikuntza Telemedizina Lehiaketan-
* 2010: Aritmel Saria urteko informatikariarentzat.

## Erreferentziak

* 1 2 Premios Nacionales de Informática 2010 Sociedad Científica Informática de España (SCIE).
* ↑ «Emakumeak eta Teknologia .Emakumeen nazioarteko eguna 2014 – UPV/EHU — Unibertsitatea.Net» www.ueu.eus (Noiz kontsultatua: 2023-08-03).
* ↑ Arantza Illarramendiren argitalpenak DBLP datu-basean
* ↑ «Sebiek - Organización» siul02.si.ehu.es (Noiz kontsultatua: 2019-02-27).

## Ikus, gainera

* Donostiako Informatika Fakultatea
* Datuak: Q12253844
# Arantza Gutierrez Paz

Miren Arantza Gutiérrez Paz EHUko Ikus-entzunezko Komunikazio eta Publizitate Saileko irakaslea eta UEUko Komunikazio Saileko kidea da.

## Ikertzailea

1998an doktore-tesia irakurri zuen Antton Azkargorta Aretxabala irakaslearen zuzendaritzapean eta izenburu honekin: "Independentzia, autodeterminazioa eta autonomían buruzko diskurtsuak egin eta deia egunkarietan. Gernikako estatutua onartu izan arte".
Bere ikerketa-lerroak hauek dira: Emakumeak hedabideetan Pertsona migranteak hedabideetan eta 3. sektoreko irratiak.

## Liburuak

Besteak beste, liburu hauek argitaratu ditu:
* Kazetaritza euskaraz: oraina eta geroa. (UPV/EHU, 2006). Jose Inazio Basterretxea Polo, Arantza Gutierrez Paz, Txema Ramirez de la Piscina Martinez, Idoia Torregarai Martija, Ana Urkiza Ibaibarriaga, Aitor Zuberogoitia Espilla, Maria Gorosarri Gonzalez.
* Irratsaio bat egiteko tailer praktikoa (UEU, 2005)  Itxaso Fernandez Astobiza-rekin
* Ekoizpena eta errealizazioa irratian (UEU, 2001).
* Irratirako idazketa eta gidoigintza (UEU, 2000).

## Erreferentziak

* ↑ «MIREN ARANTZA GUTIERREZ PAZ - Universidad del País Vasco / Euskal Herriko Unibertsitatea» ekoizpen-zientifikoa.ehu.eus (Noiz kontsultatua: 2023-12-09).

## Kanpo estekak

* Datuak: Q78201577
# Arantza Idiazabal Gorrotxategi

Arantza Idiazabal Gorrotxategi (Gaintza, Gipuzkoa, 1945ko otsailaren 22a) irakaslea eta urgazlea izan da. Urtetan, Errenteriako Orereta Ikastolako irakasle taldean ibili zen. Euskaltzain urgazle izendatu zuten 1967ko abuztuaren 25ean.

## Biografia

Arantza Idiazabal Gorrotxategi, Orereta ikastolako lehen andereñoa izan zena, 1945ean jaio zen, halabeharrez, Gaintzan (Gipuzkoa). Izan ere, ama irakasle zuen eta hango eskolara joan behar izan zuen familia osoarekin lanera. Bi anai-arreba ditu: Mikel eta Itziar.
Irakasle ikasketak egin zituen. Haiek amaitu baino lehen, Orereta ikastolan hasteko hitza eman zuen. Garai hartan, herrian kezka handia zegoen haurren hezkuntzaren gainean. Eskola adinean ziren hainbat haurren guraso eredu berri baten bila zebiltzan. Donostian eta Pasaian martxan ipini zituzten ikastolen entzutea ere bazuten: euskarazko hezkuntza eskaintzen zuten eta eredu pedagogiko berritzaileak. Oreretan ere halako zerbait eskaini nahi zieten herriko haurrei. Horiexek izan ziren ikastolaren, eta euskarazko hezkuntzaren sortzaileak.
Talde hartako partaide bat zuen aita, Bittor Idiazabal, herrian euskararen eta kulturaren alde lan handia egin zuena. Egindako guztiaren oroimenez kale batek bere izena darama.

## Lan ibilbidea

Ikasketak bukatu ondoren, Karmele Esnalekin egin zituen praktikak. Berarekin, eskolak emateko eta haurrak ikusteko beste modu, erabat berritzailea, ezagutu zituen. Ikasitakoa, Oreretako ikastolako lehen andereñoa izan zenean, praktikan jarri zuen.
Dozena pasatxo haurrekin hasi zen lanean 1963an “Pio Etxeberriarenean”, Santa Klara kalean, gero Eguzki jatetxea zegoen etxean. Horixe izan zen Orereta ikastolaren sorrera. Kontuan izan behar da, garai hartan, herriko gainerako ikastetxe guztiek gaztelaniaz soilik ematen zituztela eskolak eta hezkuntza oso zuzendua eta tradizionala zela. Kalean, gainera, euskararen presentzia hutsaren hurrengoa zen.
Pionetik Añabitarteko eraikuntzara iritsi arte bide luzea egin behar uzan zuten eta makinatxo bat lekutatik pasatu ziren, Madalen kaleko pisu batean, Galtzarabordan, Aita Kaputxindarren komentuan, Iztietako elizan eta Juan Olazabelen egon baitzen ikastola.
Hurrengo urteetan, ikastola hazten zihoan heinean, herriko gainerako ikastetxeak euskara sartzen hasi ziren, pixkanaka. Lehenik, A eredukoak ziren eskola guztietan zenbait talde B eredura pasa zituzten. Ondoren, D eredua zabaltzen hasi zen, gaur egun gure eskolek egiten duten eskaintza lortu arte.
Gaur egun, erretiratuta dago, ikastolan 42 urtez lanean aritu ondoren.

## Erreferentziak

* ↑ irudia, Komunikazioa eta. «Idiazabal Gorrotxategi, Arantza» www.euskaltzaindia.eus (Noiz kontsultatua: 2022-02-23).
* 1 2 «Toponimia :: Errenteriako Udala» ondarea.errenteria.eus (Noiz kontsultatua: 2022-02-23).
* ↑ (Gaztelaniaz) De, Callejero. «Bittor Idiazabal Kalea en Guipúzcoa» Callejero De España (Noiz kontsultatua: 2024-02-22).

## Kanpo estekak

* Euskaltzaindia.eus/Arantza Idiazabal
* Datuak: Q72154261